b'\n_START_ARTICLE_\nZakumi\n_START_PARAGRAPH_\nZakumi ir 2010. gada FIFA Pasaules kausa ofici\xc4\x81lais talismans. Tas izveidots k\xc4\x81 sportisks un jautrs dzeltens leopards ar za\xc4\xbciem matiem. Talismana v\xc4\x81rds veidots no Dienvid\xc4\x81frikas ISO 3166-1 divburtu koda ZA un skaitli desmit vair\xc4\x81k\xc4\x81s afrik\xc4\x81\xc5\x86u valod\xc4\x81s apz\xc4\xabm\xc4\x93jo\xc5\xa1a v\xc4\x81rda "kumi". Talismana autors ir m\xc4\x81kslinieks Andr\xc4\xabss Odend\xc4\x81ls (Andries Odendaal) no Keiptaunas._NEWLINE_Par Zakumi dzim\xc5\xa1anas dienu tiek uzskat\xc4\xabts 1994.\xc2\xa0gada 16.\xc2\xa0j\xc5\xabnijs, kas sakr\xc4\xabt ar Jaunatnes dienu Dienvid\xc4\x81frik\xc4\x81. Zakumi kr\xc4\x81sas un iet\xc4\x93rps sakr\xc4\xabt ar Dienvid\xc4\x81frikas futbola izlases formas t\xc4\x93rpu. Zakumi moto ir "Zakumi sp\xc4\x93le ir god\xc4\xabga sp\xc4\x93le" (Zakumi\'s game is Fair Play).'